钦定古今图书集成/明伦汇编/闺媛典/第270卷 > 皇清三 > 刘附明妻齐氏〈妇赵氏附〉
## 钦定古今图书集成/明伦汇编/闺媛典/第270卷 > 皇清三 > 刘附明妻齐氏〈妇赵氏附〉

按《开封府志》：“齐氏，陈州庠生刘附明妻。流寇陷城，附明与长子瑞色同日死，次子瑞祯尚幼。先是，齐氏携瑞祯归宁母家，未及于难，色妻赵氏亦去母家以免。贼退，乃归哭殓毕，齐指瑞祯谓媳曰：‘刘氏一脉，止此七岁儿，吾抚之。尔幼无子，可更嫁’。赵哭曰：‘姑孀叔幼，非妇谁与姑同守’。遂以死誓。瑞祯赖母嫂成立，入郡” 庠，姑媳俱以寿终。